Archaeopteridaceae
Archaeopteridaceae je porodica izumrlih biljaka koje pripadaju skupini Progymnospermae, a bile su dominantno šumsko drveće u kasnom devonu. Archeopteridaceae je izumrla porodica drvenastih, biljaka sa sporama koje su živjele od gornjeg devona do srednjeg karbona, prije otprilike 380 do 320 miliona godina. Njeni fosili pronađeni su gotovo širom svijeta, a oni u svom razdoblju činili su dominantnu skupinu u svim kopnenim ekosistemima. Većina vrsta bila su velika četinarska stabla s jakim monopodijskim rastom, snažno razgranatim deblom i jasno prepoznatljivim lišćem. Porodica je uključivala sljedeće rodove: Archaeopteris Stur Callixylon Zalessky Actinopodium Høeg Actinoxylon Mats Eddya Beck Siderella Read, i Svalbardia Høeg Od većine tih rodova, Scheckler je 1978. pokazao da su ostaci različitih razvojnih stadija Archeopterisa. Ranije, 1960. godine, paleontolog Charles B. Beck pronašao je fosil s lišćem Archaeopteris povezan sa rodom Callixylon. Zato se Callixylon po nekima matra rodom za nastanak različitih vrsta roda Archeopteris.